L 148/18 Jurnalul Oficial al Uniunii Europene 11.6.2009 COMISIE DECIZIA COMISIEI din 5 iunie 2009 de implementare a Directivei 2007/2/CE a Parlamentului European și a Consiliului în ceea ce priveşte monitorizarea și raportarea [notificată cu numărul C(2009) 4199] (Text cu relevanță pentru SEE) (2009/442/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2007/2/CE a Parlamentului European şi a Consiliului din 14 martie 2007 de instituire a unei infra- structuri pentru informații spaţiale în Comunitatea Europeană (Inspire) (!), în special articolul 21 alineatul (4), întrucât: (1) Directiva 2007/2/CE cere statelor membre să monito- rizeze implementarea şi utilizarea infrastructurii lor pentru informații spațiale şi să raporteze implementarea respectivei directive. (2) Pentru a asigura o abordare coerentă și consecventă a unei asemenea monitorizări şi raportări, statele membre trebuie să întocmească o listă cu seturile de date spațiale şi cu serviciile de date spaţiale, care corespund catego- riilor enumerate în anexele 1, II și III la Directiva 2007/2/CE, grupate pe categorii și anexă, și cu serviciile de rețea menționate la articolul 11 alineatul (1) din Directiva 2007/2/CE, grupate pe tipuri de servicii, și trebuie să comunice Comisiei respectiva listă. (3) Monitorizarea trebuie să se bazeze pe o serie de indi- catori calculați pe baza datelor colectate de la părțile interesate de la diferite niveluri ale autorității publice. ( Datele colectate pentru calcularea indicatorilor de moni- torizare trebuie furnizate Comisiei. (5)  Rezultatele monitorizării și raportării trebuie furnizate Comisiei și făcute publice. () JO L 108, 25.4.2007, p. 1. (6) Măsurile prevăzute de prezenta decizie sunt conforme cu avizul comitetului instituit prin articolul 22 din Directiva 2007/2/CE, ADOPTĂ PREZENTA DECIZIE: CAPITOLUL I DISPOZIȚII GENERALE Articolul 1 Obiect Decizia stabileşte normele detaliate de monitorizare de către statele membre a implementării şi utilizării infrastructurii lor pentru informații spațiale și de raportare a implementării Directivei 2007/2/CE. Articolul 2 Dispoziții comune privind monitorizarea și raportarea (1) Statele membre întocmesc o listă cu seturile de date spațiale și cu serviciile de date spațiale, care corespund catego- riilor enumerate în anexele 1, II și III la Directiva 2007/2/CE, grupate pe categorii și anexă, şi cu serviciile de rețea menționate la articolul 11 alineatul (1) din respectiva directivă, grupate pe tipuri de servicii. Ele comunică Comisiei respectiva listă și o actualizează anual. (2) Pentru colectarea datelor şi raportare statele membre se bazează pe structura de coordonare menționată la articolul 19 alineatul (2) din Directiva 2007/2/CE. (3)  Punctele de contact ale statelor membre transmit Comisiei rezultatele monitorizării menționate la articolul 21 alineatul (1) din Directiva 2007/2/CE și raportul menționat la articolul 21 alineatele (2) și (3) din respectiva directivă. (4) Toate rezultatele monitorizării și raportării sunt făcute publice pe internet sau prin alt mijloc corespunzător de teleco- municație.